hotchpotch/miracl-hf-unified huggingface dataset:
มันนีอินเดอะแบงก์แลดเดอร์แมตช์
มันนีอินเดอะแบงก์แลดเดอร์แมตช์ () เป็นการแข่งขันชิงกระเป๋าเอกสารสิทธิ์ของการท้าชิงแชมป์โลก ซึ่งจะจัดการแข่งขันในศึกเรสเซิลเมเนีย ตั้งแต่ครั้งที่ 21 เป็นต้นมา โดยจะได้คัดสรรนักมวยปล้ำจากค่าย รอว์ สแมคดาวน์ และ อีซีดับเบิลยู ในการเข้าชิงกระเป๋าเอกสารสิทธิ์นี้ เพียง 8 คน เท่านั้น โดยผู้ที่คิดค้นแมตซ์นี้ขึ้นมาก็คือ คริส เจริโค
นักมวยปล้ำ 6-8 คนจากทั้ง 3 ค่ายจะต่อสู้กันเพื่อแย่งกระเป๋าสิทธิ์นี้ โดยไม่มีการจับกด,ยอมแพ้,ดิสควอลิฟายด์เคชัน มีวิธีเดียวที่นักมวยปล้ำจะต้องปีนบันไดเหล็กขึ้นไปหยิบกระเป๋า หากใครนำลงมาได้ จะได้ครองเอกสารสิทธิ์นี้ ในระยะเวลา 1 ปีเต็มหลังจากได้ครองกระเป๋าเอกสารสิทธิ์ ซึ่งเอกสารนี้ใช้ในการขอท้าชิงแชมป์โลกจากค่ายใดก็ได้ในWWE ที่ไหน เมื่อไรก็ได้(สถานที่แห่งใดก็ได้ ทึ่มีกรรมการไปเป็นสักขีพยาน) เพียง 1 ครั้งเท่านั้น ตั้งแต่ปี 2010 เป็นต้นมา หลังจากค่าย อีซีดับเบิลยู ถูกยุบไป ได้มีการจัดศึกใหญ่ของแมตซ์นี้ขึ้นมาโดยเฉพาะ (ศึกมันนีอินเดอะแบงก์) และมีการจัดแมตซ์นี้ขึ้นเป็น 2 แมตซ์ ซึ่งมีการแบ่งกระเป๋าของแต่ละค่ายอย่างชัดเจน โดยกระเป๋าใบสีแดงจะสามารถชิงแชมป์ WWE ของค่าย รอว์ ได้เท่านั้น และ กระเป๋าใบสีฟ้าจะสามารถชิงแชมป์โลกเฮฟวี่เวท ของค่าย สแมคดาวน์ ได้เท่านั้น โดยตั้งแต่ปี 2012 นักมวยปล้ำไม่ได้มีการแบ่งค่ายอย่างชัดเจน จึงสามารถจัดแมตซ์ให้นักมวยปล้ำทั้งสมาคมเข้าไปชิงกระเป๋าใบไหนก็ได้ แต่อย่างไรก็ตาม กระเป๋าทั้ง 2 ใบ และ เข็มขัดแชมป์ทั้ง 2 เส้น ก็ยังถูกแบ่งออกเป็น 2 ค่ายอยู่เช่นเดิม
ยุทธการที่เบรนต์ฟอร์ด (ค.ศ. 1642)
ยุทธการที่เบรนต์ฟอร์ด (ค.ศ. 1642) () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 12 พฤศจิกายน ค.ศ. 1642 ที่เมืองเบรนต์ฟอร์ดในเทศมณฑลมิดเดิลเซกซ์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์และฝ่ายรัฐสภาที่นำโดยจอห์น ลิลเบิร์น ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ความเสียหายของฝ่ายนิยมกษัตริย์ไม่เป็นที่ทราบ แต่ฝ่ายรัฐสภามีผู้เสียชีวิตและบาดเจ็บ 170 คน และถูกจับอีก 400 คน
ยุทธการที่แบรดด็อกดาวน์
ยุทธการที่แบรดด็อกดาวน์ () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นทางตะวันตกเฉียงใต้เมื่อวันที่ 19 มกราคม ค.ศ. 1643 ที่เมืองแบรดด็อกดาวน์ในเทศมณฑลคอร์นวอลล์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยแรล์ฟ ฮอปตัน บารอนฮอปตันที่ 1 กับฝ่ายรัฐสภาที่นำโดยนายพันวิลเลียม รูทเวน ผลของสงครามครั้งนี้ฝ่ายนิยมกษัตริย์ได้รับชัยชนะอย่างง่ายดาย โดยมีผู้เสียชีวิตและบาดเจ็บไม่กี่คน ส่วนฝ่ายรัฐสภามีผู้เสียชีวิต 200 คนและถูกจับอีก 1,500 คน
ยุทธการที่เพรสตัน
ยุทธการที่เพรสตัน (ค.ศ. 1648) () เป็นยุทธการในสงครามกลางเมืองอังกฤษครั้งที่ 2 ที่เกิดขึ้นระหว่างวันที่ 17 สิงหาคม ถึงวันที่ 19 สิงหาคม ค.ศ. 1648 ที่เมืองเพรสตัน ทางเหนือของวอร์ริงตัน เทศมณฑลแลงคาสเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจมส์ แฮมมิลตัน ดยุคแห่งแฮมมิลตันที่ 1, เจมส์ ลิฟวิงสตัน เอิร์ลที่ 1 แห่งแคลลินดาร์, มาร์มาดิวก์ แลงเดล, วิลเลียม เบลลี, จอร์จ มันโร นิวมอร์ที่ 1 และจอห์น มิดเดิลตัน เอิร์ลที่ 1 แห่งมิดเดิลตัน กับฝ่ายรัฐสภาที่นำโดยโอลิเวอร์ ครอมเวลล์ และนายพลจอห์น แลมเบิร์ต ผลของสงครามครั้งนี้ฝ่ายรัฐสภาเป็นฝ่ายที่ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิต 4,000 คนและถูกจับอีก 5,000 คน ส่วนการเสียชีวิตของฝ่ายรัฐสภามีเพียงจำนวนน้อย
สมชาย ทรัพย์เพิ่ม
สมชาย ทรัพย์เพิ่ม อดีตนักฟุตบอลทีมชาติไทยซึ่งเคยเล่นทั้งทีมชาติชุดใหญ่และเยาวชน โด่งดังอย่างมากจากการเล่นฟุตบอลอาชีพ ณ ประเทศญี่ปุ่น 2 ปี (2532 - 2533) ให้กับทีมคอสโม่ ออยล์ โดยมีฉายาที่สื่อมวลชนตั้งให้ว่า "มาราโดน่าเมืองไทย" หลังจากแขวนสตั๊ดทำหน้าที่เป็นผู้ช่วยโค้ชของทีมสโมสรฟุตบอลองค์การโทรศัพท์ 4 ปี และปัจจุบันเป็นหัวหน้าผู้ฝึกสอนของทีมทีโอที เอสซี
ในนัดสุดท้ายของไทยพรีเมียร์ลีก 2556 วันที่ 3 พฤศจิกายน พ.ศ. 2556 สมชาย ทรัพย์เพิ่มที่เป็นโค้ชของสโมสรทีโอที เอสซี สร้างความฮือฮาด้วยการเปลี่ยนตัวเองลงสนาม แทน"ภูดิท เนียมคง" ในนาทีที่ 78 ในเกมส์ที่ไปเยือนสโมสรบุรีรัมย์ ยูไนเต็ด ที่นิวไอโมบายสเตเดี้ยม โดยจบเกมส์ บุรีรัมย์ ชนะ ทีโอที 2-1 ทำให้ได้รับการบันทึกว่าเป็นผู้เล่นที่อายุมากที่สุดที่ได้ลงสนามในไทยพรีเมียร์ลีก ที่ 51 ปี 7 เดือน 25 วัน
สโมสรกีฬาราชประชา
ธนาคารกรุงไทยองค์การโทรศัพท์ทีมชาติไทย
สโมสรมหาวิทยาลัยกรุงเทพ
นักฟุตบอล
ผู้ฝึกสอน
อธิป ทองจินดา
อธิป ทองจินดา (ชื่อเล่น นิว) มีชื่อจริงว่า อธิป สุขจินดาทอง เกิดเมื่อปี พ.ศ. 2507 เป็นนักแสดงชาวไทย มีภูมิลำเนาอยู่จังหวัดชลบุรี เป็นบุตรคนที่ 8 ของนายพิทักษ์ และนางสมศรี สุขจินดาทอง เข้าสู่วงการโดยการเป็นนายแบบ และถ่ายโฆษณา ตั้งแต่ยังเรียนอยู่ เป็นนายแบบที่ถ่ายให้กับนิตยสารแพรวอยู่หลายเล่ม แสดงภาพยนตร์เรื่องแรกในปี 2528 ในเรื่อง "สองพี่น้อง" ภาพยนตร์ของค่ายไฟว์สตาร์ รับบทเป็นน้องชายของอำพล ลำพูน ถือว่าประสบความสำเร็จพอสมควร (ฉาย 5 ตค.) จากนั้นแสดงภาพยนตร์เรื่องที่ 2 แสดงเป็นพระเอกเดี่ยว ๆ ในเรื่อง "นายร้อยสอยดาว" ของประยูร วงศ์ชื่น แสดงคู่กับนางเอก ลีลาวดี วัชโรบล และได้แสดงภาพยนตร์อีกหลายเรื่อง เช่น "กว่าจะรู้เดียงสา", "รักหน่อยน่า" และเล่นเป็นตัวรองหลาย ๆ เรื่อง แสดงภาพยนตร์รวม ๕ เรื่อง ในช่วงเวลา 2 ปีกว่า
ในวันที่ 1 ตุลาคม พ.ศ. 2530 อธิปเสียชีวิตเนื่องจากประสบอุบัติเหตุทางรถยนต์ส่วนตัวบริเวณแยกถนนประดิพัทธ์ตัดถนนพระราม 6 เสียชีวิตด้วยสภาพนอนอยู่ใต้ท้องรถ หน้าผากด้านขวายุบ คางแตก แขนซ้ายหัก อนึ่งในช่วงเข้าวงการใหม่ๆ อธิป ทองจินดายังเคยคบหากับนักแสดงสาว จินตหรา สุขพัฒน์
คินนิคุแมน
คินนิคุแมน () 
เป็นหนังสือการ์ตูนญี่ปุ่นซึ่งเป็นผลงานของ ยูเดะทามาโกะ 
ตีพิมพ์ตั้งแต่พฤษภาคม ค.ศ. 1979 ถึง มีนาคม ค.ศ. 1987
ถูกสร้างเป็นการ์ตูนอนิเมะเมื่อวันที่ 
3 เมษายน ค.ศ. 1983 ถึงวันที่ 1 ตุลาคม ค.ศ. 1986 
รวมทั้งหมด 137ตอนโดยออกอากาศทางสถานีโทรทัศน์นิปปอนเทเลวิชั่น (NTV)
แล้วจากนั้นก็ทำคินนิคุแมน 2 ต่อในปี
ตีพิมพ์ตั้งแต่เมษายน ค.ศ. 1998 ถึง เมษายน ค.ศ. 2004
แล้วจากนั้นก็ทำคินนิคุแมนภาค 2 ศึกสุดยอดแทคทีมยอดมนุษย์
ตีพิมพ์ตั้งแต่ค.ศ. 2004 ถึง ค.ศ. 2011
แล้วจากนั้นตีพิมภ์ภาคแรกต่อในปีตีพิมพ์ตั้งแต่ค.ศ. 2011 ถึง ปัจจุบัน
=ตัวละคร=
รายการตัวละครในคินนิคุแมน
=เนื้อหา=
คินนิคุแมน เจ้าชายของดาว คินนิคุ ตอนเด็กไปเที่ยวอวกาศกับครอบครัว พอหมูขึ้นยาน ที่ถูกแม่โยนผิด เพราะคิดว่าเป็นหมูตกลงมาที่โลก ครอบครัวพอรู้จึงออกตามหาแต่ไม่พบ ทางคินนิคุแมนใช้ชีวิตบนโลก ที่ถูกคนรังเกียจเป็นเวลาหลายปี แม้พยายามปกป้องโลกจากภัยร้ายแต่ล้มเหลวตลอด แต่พ่อแม่พอรู้จึงส่งมีทมารับกลับดาวเพื่อไปปราบหมูตัวนั้น แต่ไม่ได้เรื่อง เพราะลืมพกกระเทียม โชคดีที่คนขายมาจับหมูไปทำกิน ดาวจึงปลอดภัย คินนิคุแมนถูกไล่ไปโลก โดยมีทเป็นผู้ช่วย พบกับเทอรี่แมน ทั้ง 3 ร่วมผจญปราบสัตว์ประหลาดที่บุกเมืองตลอดเวลา
ยอดมนุษย์ทั่วโลก ต่างเข้าเลือกเป็นนักกีฬาของชาติ เพื่อเข้าแข่งขันในโอลิมปิกยอดมนุษย์ เพื่อชิงตำแหน่งยอดมนุษย์อันดับ 1 ของโลก
หลังจากคินนิคุแมน กลายเป็นแชมป์โอลิมปิกยอดมนุษย์ครั้งที่ 20 ต้องทำหน้าที่รักษาตำแหน่งแชมป์ โดยปราบภัยร้ายทั่วโลก 1 ปี ภารกิจแรกคือ โค่นแชมป์ฮาวายคินนิคุแมน เผลอปล่อย 7 ยอดมนุษย์ปีศาจ ออกมาจากห้องขัง โดยทั้ง 7 จับมีทแยกชิ้นชิ้นเพื่อท้าสู้ ชิงเข็มขัดแชมป์ ภายใน 10 วัน
ในงานวัดระดับกำลังยอดมนุษย์ที่จัดขึ้นทุกปีละครั้ง แต่ว่าจู่ๆ ยอดมนุษย์ทุกคนก็อ่อนแรงลง เพราะหน้ากากทองคำถูก 6 อัศวินปีศาจชิงไป คินนิคุแมนที่ได้สัมผัสหน้ากากเงินจึงต้องสู้
อาชูร่าแมนกับซันไชน์หนีไปสร้างกล่องวูดู ทำลายมิตรภาพฝ่ายธรรมะ แยกไปสร้างทีมกันเอง กับเกิดศึกแทคทีมขึ้นมา คินนิคุแมนที่ตัวคนเดียวถูกปรินซ์ คาเมาฮาเมชวนจับคู่ลงแข่งคินนิคุแมนเลื่อนกลับดาว เพราะเทอรี่ขอท้าสู้ตัดสินกัน ทั้งคู่แยกตัวไปฝึกฝน 5 วัน ทางเทอรี่กลับอเมริกาไปฝึก มีวอร์สกับบัฟฟาโร่แมนมาเป็นคู่ซ้อม ทางคินนิคุแมนฝึกกับทหารคินนิคุ ช่วงใกล้กำหนด นัตสึโกะนักข่าวญี่ปุ่นที่กำลังจะแต่งงานกับเทอรี่ ประสบอุบัติเหตุจนโคม่า พวกเทอรี่ พอรู้ข่าวจึงไปเยี่ยม พอนัตสึโกะฟื้น บอกให้ไปแข่ง ทั้ง 3 ที่พลาดตั๋วเที่ยวบิน จึงว่ายน้ำข้ามมหาสมุทรไปญี่ปุ่น 1 วันเต็ม พอไปถึงเหลือเวลา 10 นาที จึงแข่งท่ามกลางสายฝน ผลคือเสมอ เพราะเวลาหมดลง ทั้งคู่ได้บอกลากัน กับนำเสื้อฝากให้มีทเก็บดูแลรักษา เป็นหลักฐานบ่งบอกให้คนรุ่นหลังรู้ว่ามีการแข่งเกิดเหตุ ที่ปราสาทคินนิคุ,ฐานฝ่ายอธรรมกับเพอร์เฟ็ค ถูกกางบาเรียขังแกนนำทั้ง 3 ฝ่าย
=ดูเพิ่ม=
=แหล่งข้อมูลอื่น=
Bandai Channel "Kinnikuman Generations" anime website] 
game website] 
Prix 2" video game website] 
Kinnikuman Information Archive
the manga can be downloaded in .zip format.
ดัชชี
ดัชชี () เป็นอาณาเขตการปกครองหรือบริเวณที่ปกครองโดยดยุกหรือดัชเชส
ดัชชีที่สำคัญบางแห่งในสมัยก่อนจะมีอธิปไตยปกครองบริเวณหนึ่ง ๆ ต่อมารวมกันเป็นที่มาของรัฐสมัยใหม่ในปัจจุบัน เช่น ประเทศเยอรมนี ประเทศอิตาลี ในทางตรงกันข้ามดัชชีอื่น ๆ ก็อาจจะเป็นเขตปกครองภายในราชอาณาจักรมาตั้งแต่สมัยกลาง เช่น ในประเทศอังกฤษ ประเทศฝรั่งเศส และประเทศสเปน ประวัติของแต่ละดัชชีแต่ละอาณาจักรก็จะแตกต่างกันออกไปขึ้นอยู่กับความแข็งแกร่งและประวัติศาสตร์ที่เกี่ยวข้องของแต่ละรัฐ
ตัวอย่างดัชชีที่มีอธิปไตยก็ได้แก่แกรนด์ดัชชี (grand duchy) เช่นลักเซมเบิร์ก ดัชชีในจักรวรรดิโรมันอันศักดิ์สิทธิ์สมัยกลางและกลุ่มประเทศที่พูดภาษาเยอรมันมักจะเป็นอาณาจักรที่เป็นอิสระเช่นที่ว่านี้
ประเทศฝรั่งเศสมีดัชชีมาตั้งแต่สมัยกลาง สมเด็จพระราชินีนาถเอลิซาเบธที่ 2 แห่งสหราชอาณาจักรยังทรงดำรงตำแหน่งดยุกแห่งนอร์ม็องดี--ดัชชีที่ยังเหลือแต่หมู่เกาะแชแนลที่ไม่มีพระมหากษัตริย์ฝรั่งเศสที่จะรับตำแหน่งได้ ดัชชีอื่นๆ ที่สำคัญของฝรั่งเศสก็ ได้แก่ ดัชชีนอร์ม็องดี เบอร์กันดี บริตตานี และอากีแตน
ในประเทศอังกฤษสมัยกลาง เขตการปกครองของแลงคาเชอร์และคอร์นวอลล์ได้รับการสถาปนาให้เป็นดัชชีพร้อมกับอำนาจบางประการ ดัชชีแลงแคสเตอร์ได้รับการสถาปนาในปี ค.ศ. 1351 แต่ถูกรวมเข้าเป็นส่วนหนึ่งของทรัพย์สินส่วนพระมหากษัตริย์ในปี ค.ศ. 1399 เมื่อเฮนรี โบลิงโบรคดยุกแห่งแลงแคสเตอร์ขึ้นครองราชย์เป็นพระเจ้าเฮนรีที่ 4 ส่วนดัชชีคอร์นวอลล์ได้รับการสถาปนาในปี ค.ศ. 1337 และมีดยุกแห่งคอร์นวอลล์เป็นผู้ปกครองตลอดมาจนปัจจุบัน -- ผู้ซึ่งขณะเดียวกันก็เป็นรัชทายาทแห่งราชบัลลังก์อังกฤษด้วย ในปัจจุบันดัชชีหมดความสำคัญทางการเมืองลงกว่าที่เป็นมาในอดีต
บาคคัส (คาราวัจโจ)
บาคคัส (ภาษาอังกฤษ: Bacchus) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิ, ฟลอเร็นซ์ในประเทศอิตาลี
ภาพ “บาคคัส” เขียนราวปี ค.ศ. 1595 เป็นภาพของเทพบาคคัสหนุ่มสวมช่อใบองุ่นบนหัวมีผ้าห่มหลวมๆ นอนเอนท่าแบบคลาสสิกมือขวาเล่นชายผ้าผูกเอว บนโต๊ะหน้าตัวแบบมีชามผลไม้และขวดไวน์ขวดใหญ่ตั้งอยู่ ในมือซ้ายของตัวแบบถือแก้วไวน์ที่เทจากขวดไวน์ยื่นออกมาจากตัวมายังผู้ดูเหมือนกับจะชวนผู้ชมภาพเข้าไปร่วมด้วย
“เทพบาคคัส” ซึ่งเป็นภาพที่เขียนไม่นานหลังจากที่คาราวัจโจเข้าไปพำนักอาศัยกับคาร์ดินัลฟรานเชสโค มาเรีย เดล มอนเต ผู้เป็นผู้อุปถัมภ์สำคัญคนแรก เป็นงานที่สะท้อนให้เห็นความสนใจในลัทธิมนุษยนิยมของผู้มีการศึกษาในแวดวงของคาร์ดินัลเดล มอนเต
ไม่ว่าคาราวัจโจจะตั้งใจหรือไม่ก็ตามภาพนี้แสดงความมีอารมณ์ขันที่เห็นได้จากใบหน้าอันแดงก่ำของบาคคัส และเป็นภาพของเด็กหนุ่มที่ห่มตัวด้วยผ้าผืนหลวมๆ นอนเอนสลึมสลือท่าทางมึนในพาลัซโซของคาร์ดินัลเดล มอนเตในกรุงโรม ลักษณะของบาคคัสที่แสดงในภาพนี้มิได้ทำให้ผู้ชมภาพเชื่อว่าเป็นเทพบาคคัสจริงๆ นอกจากนั้นริ้วในแก้วไวน์ทำให้ดูเหมือนว่าบาคคัสคงจะถืออยู่ได้ไม่นานก่อนที่หกลงมาจากแก้ว
ผลไม้และขวดไวน์เป็นสิ่งที่นักวิชาการสนใจกันมานานกว่าตัวเทพบาคคัสเอง นักวิชาการตีความหมายว่าผลไม้ที่อยู่ในสภาพที่กินไม่ได้อาจจะหมายถึงความเปลี่ยนแปลงและความไม่แน่นอนของสิ่งต่างๆ ในโลก หลักจากภาพได้รับการทำความสะอาดก็พบว่ามีเงาของจิตรกรกำลังเขียนภาพสะท้อนอยู่บนขวดไวน์
เทพบาคคัสยื่นแก้วให้ด้วยมือซ้ายทำให้สันนิษฐานกันว่าคาราวัจโจใช้กระจกส่องช่วยในการเขียนโดยตรงบนผืนผ้าใบแทนที่จะเขียนลายเส้นหรือร่างก่อน แต่แขนหรือมือซ้ายที่เห็นอันที่จริงเป็นมือขวา ที่ตรงกับที่นักชีวประวัติจิโอวานนิ บากลิโอเนกล่าวว่าคาราวัจโจใช้กระจกช่วยในการเขียนภาพในสมัยต้นๆ จิตรกรอังกฤษเดวิด ฮ็อคนีย์ (David Hockney) ศึกษาวิธีเขียนของคาราวัจโจในวิทยานิพนธ์ที่รู้จักกันในชื่อวิทยานิพนธ์ฮ็อคนีย์-ฟาลโค (Hockney-Falco thesis) ที่ตั้งสมมุติฐานว่าจิตกรยุคเรอเนสซองซ์ และต่อมาใช้กล้องลูซิดา (camera lucida) เป็นอุปกรณ์ช่วยในการเขียนภาพ
ซูโดอีเฟดรีน
ซูโดอีเฟดรีน (, ย่อว่า PSE) เป็นสารเอมีนชนิดซิมพาเทติก มักใช้เพื่อลดอาการคัดจมูก ในประเทศไทย จัดเป็นวัตถุออกฤทธิ์ต่อจิตและประสาทประเภท2 ตาม พ.ร.บ.วัตถุออกฤทธิ์ต่อจิตและประสาท เช่นเดียวกับยาเสพติดประเภทอื่นๆ
ซูโดอีเฟดรีน คือ ไดแอสเทอร์โอเมอร์ของเอฟิดรีน. ซูโดอีเฟดรีนเป็น ไครอลโมเลกุล หมายถึง สเตอริโอไอโซเมอร์ที่มีอะตอมไครัลมากกว่าหนึ่ง แต่ไม่ใช่คู่ที่เป็นภาพในกระจกซึ่งกันและกัน. ซูโดอีเฟดรีนเป็นสารตั้งต้นในการผลิตยาเมธแอมเฟตามีน หรือยาไอซ์ และ ยาบ้า
หลวงจรูญสนิทวงศ์ (หม่อมหลวงจรูญ สนิทวงศ์)
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) (18 พฤศจิกายน พ.ศ. 2438 — 30 มีนาคม พ.ศ. 2473) วิศวกรการรถไฟชาวไทย อดีตนายช่างกลอำนวยการโรงงานมักกะสัน ซึ่งมีหน้าที่ซ่อมหนักรถจักรและรถโดยสาร ของการรถไฟแห่งประเทศไทย
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) เกิดเมื่อวันที่ 18 พฤศจิกายน พ.ศ. 2438 เป็นบุตรเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงวงศานุประพัทธ์ (ตาด สิงหเสนี)
พ.ศ. 2455 ออกไปศึกษาวิชาช่างกล ณ ประเทศอังกฤษ สำเร็จปริญญา B.A. กลับเข้ามารับราชการเป็นนายช่างกล ผู้ช่วยกรมรถไฟหลวง และได้รับพระราชทานยศเป็นรองอำมาตย์เอก เมื่อ พ.ศ. 2465
พ.ศ. 2466 รับพระราชทานสัญญาบัตรบรรดาศักดิ์ เป็นหลวงจรูญสนิทวงศ์ พ.ศ. 2470 เป็นนายช่างกล ประจำกองช่างกล และเลื่อนยศเป็นอำมาตย์ตรี
เข้าเรียนชั้นมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2452 จบการศึกษาวิศวกรรมการรถไฟจากประเทศอังกฤษ แล้วรับราชการกรมรถไฟหลวง ท่านเป็นคนไทยคนแรกที่ได้รับการแต่งตั้งเป็นนายช่างกลอำนวยการโรงงาน โรงงานมักกะสัน ในปี พ.ศ. 2473 ในรัชกาลที่ 6 ท่านได้รับพระราชทานราชทินนามเป็น หลวงจรูญสนิทวงศ์
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) สมรสกับหม่อมหลวงรวง มีบุตรชื่อ ดำเกิง สนิทวงศ์ ณ อยุธยา และ มีธิดาชื่อ อรุณ สนิทวงศ์ ณ อยุธยา (ท่านผู้หญิงอรุณ กิติยากร ณ อยุธยา) ซึ่งสมรสกับหม่อมราชวงศ์กัลยาณกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ และมีธิดาอีก 2 คน คือ อรอำไพ สนิทวงศ์ ณ อยุธยา และทิพย์วาณี สนิทวงศ์ ณ อยุธยา เกิดกับหม่อมหลวงฟ่อน เป็นนักเขียนสารคดีสำหรับเด็ก ผลงานที่มีชื่อเสียงคือเรื่อง "เมื่อคุณตาคุณยายยังเด็ก" ตีพิมพ์เป็นตอนๆ ในนิตยสารสตรีสารรายสัปดาห์
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) ป่วยเป็นโรคไตพิการ ถึงแก่กรรมเมื่อวันที่ 30 มีนาคม พ.ศ. 2473
เขาเตงกุนสัน
เขาเตงกุนสัน หรือ เขาเตงกุน () เป็นภูเขาที่ตั้งอยู่ในเมืองฮันต๋ง (ฮั่นจง ในปัจจุบัน) ทางตอนใต้ของมณฑลส่านซี ประเทศจีน เป็นอีกสถานที่หนึ่งที่เกี่ยวเนื่องกับสามก๊ก เนื่องจากคราวที่จ๊กก๊ก ของ เล่าปี่ บุกเข้าตีเมืองฮันต๋งของวุยก๊ก ที่ดูแลโดย แฮหัวเอี๋ยน โดยทั้งสองฝ่ายได้ทำสงครามกันที่ภูเขานี้และเป็นฝ่ายจ๊กก๊กที่ได้ชัยชนะเนื่องจาก ฮองตง ยอดขุนพลเสือเฒ่าและหนึ่งในห้าทหารเสือ ของเล่าปี่ได้ฆ่าและตัดหัวมามอบให้กับเล่าปี่และในเวลาต่อมากองทัพจ๊กก๊กได้บุกเข้ายึดเมืองฮันต๋งได้สำเร็จและเล่าปี่ก็ได้สถาปนาตนเองขึ้นเป็นอ๋องที่เมืองนี้ในที่สุด และเขาเตงกุนสันนี้ก็เป็นที่ฝังศพของจูกัดเหลียง (ขงเบ้ง) และฮองตง อีกด้วยซึ่งในภายหลังหลุมศพของฮองตงได้ถูกย้ายไปที่เฉิงตู ในสมัยราชวงศ์ชิง และได้ถูกทำลายไปในสมัยปฏิวัติวัฒนธรรม
เวสต์ซัสเซกซ์
เวสต์ซัสเซกซ์ () เป็นเทศมณฑล (county) แห่งหนึ่งในประเทศอังกฤษ สหราชอาณาจักร มีฐานะเป็นทั้งเทศมณฑลทางพิธีการและเทศมณฑลที่ไม่ใช่มหานคร เวสต์ซัสเซกซ์ตั้งอยู่ในเซาท์อีสต์อิงแลนด์ (ภาคการปกครองตะวันออกเฉียงใต้ของอังกฤษ) มีเขตแดนติดกับเทศมณฑลอีสต์ซัสเซกซ์ (กับเทศมณฑลไบรตันและโฮฟ), เทศมณฑลแฮมป์เชอร์ และเทศมณฑลเซอร์รีย์
เทศมณฑลซัสเซกซ์ถูกแยกเป็นอีสต์ซัสเซกซ์และเวสต์ซัสเซกซ์ตั้งแต่คริสต์ศตวรรษที่ 12 และอยู่ภายใต้การบริหารของสภาเทศมณฑลแยกต่างหากจากกันตั้งแต่ปี ค.ศ. 1888 และในปี ค.ศ. 1974 เวสต์ซัสเซกซ์ได้รับการกำหนดให้เป็นเทศมณฑลทางพิธีการตามพระราชบัญญัติรัฐบาลส่วนท้องถิ่น ค.ศ. 1972 ขณะเดียวกัน เขตมิดซัสเซกซ์ (ที่รวมเมืองเฮย์เวิดส์ฮีท, เบอร์เจสส์ฮิลล์ และอีสต์กรินสเตดไว้ด้วย) ก็ย้ายจากอีสต์ซัสเซกซ์มาขึ้นกับเวสต์ซัสเซกซ์
เวสต์ซัสเซกซ์เป็นบริเวณที่มีสิ่งที่น่าสนใจหลายอย่างเช่นคฤหาสน์ต่าง ๆ และปราสาทเช่นปราสาทแอรันเดลและปราสาทแบรมเบอร์ กว่าครึ่งของเทศมณฑลเป็นพื้นทีสงวนซึ่งทำให้เหมาะกับการเป็นที่เหมาะสำหรับการเดินและขี่กรยานทั้งสำหรับผู้ยู่อาศัยและนักท่องเที่ยว.
เวสต์ซัสเซกซ์แบ่งการปกครองเป็นเจ็ดเขต ได้แก่ เวอร์ทิง, แอรัน, ชิชิสเตอร์, ฮอร์ชัม, ครอว์ลีย์, มิดซัสเซกซ์ และเอเดอร์ โดยมีชิชิสเตอร์เป็นเมืองหลักของเทศมณฑล เวสต์ซัสเซกซ์มีประชาชนรวมทั้งสิ้นประมาณ 776,300 คน ในเนื้อที่ 1,991 ตารางกิโลเมตรซึ่งถัวเฉลี่ยเป็น 390 ต่อหนึ่งตารางกิโลเมตร
คัดจมูก
คัดจมูก หรือ อาการจมูกคั่ง () เป็นอาการอุดกั้นของช่องจมูก เนื่องมาจากเยื่อบุจมูกบวมจากการอักเสบของหลอดเลือด อาการคัดจมูกเกิดจากหลายสาเหตุ และทำให้เกิดอาการหลากหลายตั้งแต่สร้างความรำคาญจนถึงทำให้เกิดอันตรายแก่ชีวิต ในทารกแรกเกิดซึ่งสามารถหายใจได้เฉพาะทางจมูกเท่านั้น หากเกิดอาการคัดจมูกในอายุ 2-3 เดือนแรกจะรบกวนการเลี้ยงลูกด้วยนมแม่และทำให้เกิดการหายใจอึดอัดเป็นอันตรายถึงชีวิต ส่วนอาการคัดจมูกในเด็กโตและวัยรุ่นมักเพียงสร้างความรำคาญ
อาการคัดจมูกอาจรบกวนการเจริญของหู การได้ยินและการพูด อาการคัดจมูกอย่างมากอาจรบกวนการนอนหลับ ทำให้กรน และเกี่ยวข้องกับการหยุดหายใจขณะนอนหลับ อาการคัดจมูกในเด็กทำให้ทอนซิลคอหอยโต ก่อให้เกิดการหยุดหายใจขณะนอนหลับเรื้อรังร่วมกับภาวะเลือดมีออกซิเจนน้อย (hypoxia) และภาวะหัวใจข้างซ้ายล้มเหลว ซึ่งการรักษาคือการผ่าตัดเอาต่อมทอนซิลและทอนซิลคอหอยออก
อาการจมูกคัดอาจทำให้ปวดศีรษะและใบหน้าเล็กน้อยได้ ก่อให้เกิดความไม่สบายตัวการดื่มน้ำมากๆ ช่วยให้ร่างกายสามารถขับสิ่งระคายโพรงจมูกและลดการคั่งได้ ผู้เชี่ยวชาญแนะนำให้ดื่มน้ำสะอาด น้ำผลไม้ และน้ำชา ร่วมกับการพักผ่อนนอนหลับให้เพียงพอสามารถช่วยลดอาการคัดจมูกได้ การนั่งตัวตรงและไม่นอนลงช่วยบรรเทาอาการคัดจมูกได้บ้าง หลีกเลี่ยงคาเฟอีน การหายใจเอาอาการชื้นจากเครื่องทำความชื้นหรือการอาบน้ำอุ่นช่วยบรรเทาอาการคัดจมูกและความรำคาญลงได้
แม้ว่าโรคหวัดและไข้หวัดใหญ่จะไม่สามารถรักษาหายได้ด้วยยา แต่ยาจำพวกพาราเซตามอล ยาแก้คัดจมูก ยาพ่นจมูกหรือยาหยอดจมูก ยาแก้ไอและยาอมอาจช่วยบรรเทาอาการได้บ้าง นอกจากนี้มีการพิสูจน์ว่าการใช้ยาเริ่มต้นทันทีหลังจากเริ่มมีอาการช่วยลดเวลาการเป็นไข้หวัดใหญ่
สาเหตุจากอาการคัดจมูกอาจเกิดจากปฏิกิริยาภูมิแพ้จากไข้ละอองฟาง การรักษาหลักคือการหลีกเลี่ยงสารก่อภูมิแพ้ที่ได้รับการวินิจฉัยยืนยันแล้ว สารต้านฮิสทามีนและยาแก้คัดจมูกช่วยบรรเทาอาการได้แต่ไม่สามารถรักษาไข้ละอองฟางให้หายได้ หากผู้ป่วยแพ้เกสรดอกไม้ควรให้สารต้านฮิสทามีนต่อเนื่องตลอดฤดูที่เป็นเพื่อบรรเทาอาการ
ยาแก้คัดจมูกเฉพาะที่ (Topical decongestant) ควรให้ผู้ป่วยอย่างมาก 3 วัน เนื่องจากอาจเกิดอาการกลับมาเป็นอีกเรียกว่า rhinitis medicamentosa
ห้าทหารเสือแห่งง่อก๊ก
ห้าทหารเสือแห่งง่อก๊ก(อังกฤษ:Five Wu Elders)ได้แก่ อุยกาย,เตงฮอง,ฮันต๋ง,เทียเภาและจูตี
1.อุยกาย (Huang Gai) เป็นหนึ่งในแม่ทัพของง่อก๊กที่รับใช้แซ่ซุนแห่งกังตั๋งถึง3สมัยคือตั้งแต่ซุนเกี๋ยน ซุนเซ็กและซุนกวนโดยอุยกายเป็นผู้จุดไฟเผาเรือของโจโฉในศึกผาแดงเมื่อค.ศ.208(พ.ศ. 751)
2. เตงฮอง (Ding Feng) เป็นแม่ทัพที่มีความกล้าหาญ ได้รับความความดีความชอบมากมายจนได้เป็นแม่ทัพใหญ่ในรัชสมัยพระเจ้าซุนฮิวเนื่องจากได้ช่วยพระเจ้าซุนฮิวประหารซุนหลิมผู้สำเร็จราชการ
3.ฮันต๋ง (Han Deng) เป็นขุนพลแห่งง่อก๊ก รับใช้ตระกูลซุนตั้งแต่รุ่นซุนเกี๋ยน ซุนเซ็ก ถึงซุนกวน เข้ารับราชการกับซุนเกี๋ยนในเวลาไล่เลี่ยกับเทียเภาและอุยกาย มีความสามารถในการรบ ทำศึกมีความชอบหลายครั้ง รวมถึงการมีบทบาทในศึกผาแดงอีกด้วย
4.เทียเภา (Cheng Pu) เป็นทหารเอกของซุนเกี๋ยน หลังจากซุนเกี๋ยนตาย ก็รับใช้ซุนเซ็กต่อ ช่วยซุนเซ็กในการยึดดินแดนง่อ มีผลงานในการรบมากมาย และมีนิสัยดีงาม
5.จูตี (Zhu Zhi) เป็นชาวกู้จัง เมืองตังหยัง มณฑลเจียงซู มีชื่อรองว่า จวินหลี่ เป็นเศรษฐีมีทรัพย์ แต่เป็นคนเสงี่ยมเจียมตัว มีความโอบอ้อมอารี เอื้อเฟื้อเผื่อแผ่แก่เพื่อนบ้าน มีความรู้ความคิดดี เป็น ที่ปรึกษาของซุนเกี๋ยน เจ้าเมืองเตียงสา ช่วยเหลือกันตลอดมา เมื่อสิ้นบุญซุนเกี๋ยนแล้ว จูตีได้ให้ ความช่วยเหลือชี้ช่องทางต่างๆ จนซุนเซ็กตั้งตัวเป็นใหญ่ได้ในกังตั๋ง จึงได้รับแต่งตั้งเป็นขุนนางชั้น พระยา มีนามบรรดาศักดิ์ขึ้นว่า กู้จังโหวและได้รับยศทหารเป็น อันโก้วะเจียงจวิน ( นายพลผู้สร้าง สันติแก่ประเทศ ) ตายเมื่ออายุ 69 ปี
เทศมณฑลที่ไม่ใช่มหานคร
มณฑลนอกเมโทรโพลิตันของอังกฤษ หรือ มณฑลไชร์ () เป็นหนึ่งในระดับการปกครองมณฑลของอังกฤษที่ไม่ใช่อังกฤษมณฑลเมโทรโพลิตัน มณฑลเหล่านี้มักจะมีประชากรราว 300,000 ถึง 1.4 ล้านคน บางครั้ง “มณฑลนอกเมโทรโพลิตัน” ก็เรียกว่า “มณฑลไชร์” (Shire county) แต่เป็นการเรียกกันอย่างไม่เป็นทางการ มณฑลนอกเมโทรโพลิตันที่เป็นมณฑลเดิมในประวัติศาสตร์มักจะมีสร้อยต่อท้ายด้วย “-เชอร์” (shire) เช่นวิลท์เชอร์ หรือแลงคาสเชอร์ และบางมณฑลก็เคยมีสร้อยแต่มาหายไปภายหลังเช่นเดวอน อันที่จริงแล้ว “มณฑลไชร์” หรือ “ไชร์เคานตี้” เป็นประพจน์ซ้ำความ (Tautology) ซึ่งหมายความว่าทั้งสองคำมีความหมายเดียวกันแต่มักจะใช้ด้วยกัน: คำว่า “เคานตี้” (มณฑล) มาจากภาษาฝรั่งเศสและ “ไชร์” มาจากภาษาภาษาอังกฤษเก่า ทั้งสองคำหมายถึงเขตการปกครองระดับหนึ่ง
เอจี ลาร์เซน
เอจี ลาร์เซน (เกิด 3 สิงหาคม พ.ศ. 2466) เป็นนักกีฬาพายเรือชาวเดนมาร์ก เป็นคนแจวเรีอในการแข่งขัน
โอลิมปิกฤดูร้อน 1948 (พ.ศ. 2491) และโอลิมปิกฤดูร้อน 1952 (พ.ศ. 2495) โดยได้เหรียญเงินจากโอลิมปิก 1948 ที่ลอนดอน คู่กับ Ebbe Parsner
วิ่งสู้ฟัด
วิ่งสู้ฟัด (อักษรจีนตัวเต็ม: 警察故事, Ging chaat goo si; พินอิน: Jǐngchá Gùshì อังกฤษ:Police story) เป็นภาพยนตร์ฮ่องกงแนวตลก-แอกชั่นจากปี ค.ศ. 1985 กำกับภาพยนตร์โดย เฉินหลง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด วิ่งสู้ฟัด นำแสดงโดย เฉินหลง,หลิน ชิงเสีย,จาง ม่านอวี้
จูถาวเป็นพ่อค้ายาเสพติดที่ตำรวจฮ่องกงต้องการตัวมากที่สุด เขาเปิดไนท์คลับและบริษัทค้าเงินตราเพื่อบังหน้า ทางตำรวจสืบทราบว่าจะมีการส่งมอบเฮโรอีน จึงวางแผนจับตัวจูถาวกับพวก แต่แผนกลับพลาด ทางตำรวจจึงต้องการตัวเลขาจูถาวมาเป็นพยานในการขึ้นศาล เฉินเจียจี๋ (เฉินหลง)จึงพยายามออกตามหาเซรีน่า(หลิน ชิงเสีย) เพื่อนำตัวเธอมาขึ้นศาลและเอาผิดกับจูถาวให้ได้ และด้วยแอคชั่นแบบไม่ใช้ตัวแสดงแทนของเฉินหลง จึงทำให้ภาพยนตร์เรื่องนี้ประสบความสำเร็จอย่างมาก
เอไกหว่า
เอไกหว่า () เป็นภาพยนตร์ฮ่องกงแนวแอคชั่น ออกฉายเมื่อวันที่ 22 ธันวาคม ค.ศ. 1983 กำกับภาพยนตร์โดย เฉินหลง นำแสดงโดย เฉินหลง หงจินเป่า และ ยฺเหวียน เปียว เป็นเรื่องราวของอาหม่าตำรวจน้ำผู้หนึ่งที่ต้องการปราบโจรสลัดที่อาละวาดอยู่ย่านนั้นรวมถึงนักธุรกิจที่ค้าขายกับเหล่าโจรสลัดและนายตำรวจขี้ฉ้อ
ฮารีซุ
ฮารีซุ () มีชื่อจริงว่า อี คย็อง-อึน (Lee Kyung-eun, เกิด 17 กุมภาพันธ์ พ.ศ. 2518 - ปัจจุบัน) เดิมมีชื่อว่า อี คย็อง-ย็อป (Lee Kyung-yeop) นักร้อง นักแสดง นางแบบสาวประเภทสองชาวเกาหลีใต้ ถึงแม้ว่าเธอจะเกิดเป็นผู้ชาย แต่เธอมีความรู้สึกว่าเธอมีจิตใจเป็นหญิงตั้งแต่เด็ก และผ่าตัดแปลงเพศในปี พ.ศ. 2533 เธอได้รับการบันทึกว่าเป็นนักแสดงสาวประเภทสองคนแรกของเกาหลีใต้ และในปี พ.ศ. 2535 เธอกลายเป็นสาวประเภทสองคนที่ 2 ของประเทศที่ได้เปลี่ยนเพศเป็นหญิงอย่างถูกต้องตามกฎหมาย ทั้งนี้ ชื่อ "ฮารีซุ" นั้นแปลงมาจากคำว่า "ฮ็อตอิชชู" (Hot Issue)
ปัจจุบันเธอสมรสแล้วมิกกี ช็อง (ช็อง ย็อง-จิน) เมื่อวันที่ 19 พฤษภาคม 2550
เขตธรรมชาติงดงามดีเด่น
บริเวณธรรมชาติงดงามที่ดีเด่น () มีชื่อย่อว่า “AONB” เป็นบริเวณชนบทที่ได้รับการพิจารณาว่ามีความสำคัญทางคุณค่าทางภูมิทัศน์ของอังกฤษ, เวลส์ และไอร์แลนด์เหนือ โดยการระบุโดยกรมอนุรักษ์ธรรมชาติ (Natural England) ในนามของรัฐบาลแห่งสหราชอาณาจักร; สภาดินแดนชนบทแห่งเวลส์ (Countryside Council for Wales) ในนามของรัฐสภาแห่งเวลส์ และ กรมสิ่งแวดล้อมแห่งไอร์แลนด์เหนือ ในนามของรัฐบาลแห่งไอร์แลนด์เหนือ
จุดประสงค์หลักของการระบุ “บริเวณธรรมชาติงดงามที่ดีเด่น” ก็เพื่อการอนุรักษ์และเพิ่มพูนความงดงามของทรัพยากรของภูมิทัศน์ทางธรรมชาติเพื่อให้เป็นประโยชน์แก่ผู้มาใช้สอย และในขณะเดียวกันก็คำนึงถึงผลประโยชน์ของผู้อยู่อาศัยและผู้ที่ทำมาหากินในบริเวณที่ระบุด้วย ในการที่จะบรรลุจุดประสงค์ หน่วยงานบริเวณธรรมชาติจำต้องพึ่งระบบการควบคุมการวางแผนของสหราชอาณาจักรและการบริหารอาณาบริเวณที่เป็นชนบท
หม่อมเจ้าฐิติพันธุ์ ยุคล
หม่อมเจ้าฐิติพันธุ์ ยุคล หรือ ท่านกบ (11 ตุลาคม พ.ศ. 2478 - 27 สิงหาคม พ.ศ. 2538) แห่งวังอัศวิน
หม่อมเจ้าฐิติพันธุ์ ยุคล ประสูติเมื่อ 11 ตุลาคม พ.ศ. 2478 เป็นพระโอรสในพระเจ้าวรวงศ์เธอ พระองค์เจ้าภาณุพันธุ์ยุคล กับ หม่อมหลวงสร้อยระย้า ยุคล มีพระภคินีและพระขนิษฐาร่วมพระอุทร 3 พระองค์ คือ
หม่อมเจ้าฐิติพันธุ์ ยุคล เสกสมรสกับ หม่อมอุ่นเรือน ยุคล ณ อยุธยา (ธรรมเสน) ,หม่อมวาสนา ยุคล ณ อยุธยา (ใสเครือ) และ หม่อมชลาศัย ยุคล ณ อยุธยา (ขวัญฐิติ) หรือ หม่อมลูกปลา มีโอรสและธิดา คือ
หม่อมเจ้าฐิติพันธุ์ ยุคล สิ้นชีพิตักสัยขณะทรงวิทยุสื่อสาร (ทรงเป็นนักวิทยุสมัครเล่น) เมื่อวันที่ 27 สิงหาคม พ.ศ. 2538 โดยทรงถูกวางยาพิษในกาแฟ
พระเจ้าวรวงศ์เธอ พระองค์เจ้าจันทรกานตมณี
พระเจ้าวรวงศ์เธอ พระองค์เจ้าจันทรกานตมณี (24 กันยายน พ.ศ. 2455 — 30 ธันวาคม พ.ศ. 2520) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร
พระเจ้าวรวงศ์เธอ พระองค์เจ้าจันทรกานตมณี เรียกโดยลำลองว่า "ท่านพระองค์หญิงห้า" หรือ "ท่านพระองค์ห้า" ประสูติเมื่อวันที่ 21 กันยายน พ.ศ. 2449 เป็นพระบุตรพระองค์ที่หกและเป็นพระธิดาพระองค์ที่ห้าในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร พระองค์มีพระอิสริยยศเป็น "พระเจ้าวรวงศ์เธอ พระองค์เจ้า" มาแต่แรกประสูติ เนื่องจากในปี พ.ศ. 2453 พระบาทสมเด็จพระมงกุฏเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสาย
พระเจ้าวรวงศ์เธอ พระองค์เจ้าจันทรกานตมณี เสกสมรสกับหม่อมเจ้าอรชุนชิษณุ สวัสดิวัตน์ พระโอรสในสมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระอนุชาของสมเด็จพระนางเจ้ารำไพพรรณี พระบรมราชินี ใน พระบาทสมเด็จพระปกเกล้าเจ้าอยู่หัว ทรงมีโอรสและธิดา 2 คน คือ
พระเจ้าวรวงศ์เธอ พระองค์เจ้าจันทรกานตมณี สิ้นพระชนม์เมื่อวันที่ 30 ธันวาคม พ.ศ. 2520
พระเจ้าวรวงศ์เธอ พระองค์เจ้าพิสิฐสบสมัย
พระเจ้าวรวงศ์เธอ พระองค์เจ้าพิสิฐสบสมัย บางแห่งสะกดว่า พิสิษฐสบสมัย (21 กันยายน พ.ศ. 2451 — 23 กุมภาพันธ์ พ.ศ. 2517) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร
พระเจ้าวรวงศ์เธอ พระองค์เจ้าพิสิฐสบสมัย เรียกโดยลำลองว่า "ท่านพระองค์หญิงสาม" หรือ "ท่านพระองค์สาม" ประสูติเมื่อวันที่ 21 กันยายน พ.ศ. 2449 เป็นพระบุตรพระองค์ที่สี่และเป็นพระธิดาพระองค์ที่สามในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร เมื่อแรกประสูติมีพระนามว่า "หม่อมเจ้าพิสิฐสบสมัย บริพัตร" ครั้นในปี พ.ศ. 2453 พระบาทสมเด็จพระมงกุฏเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสาย
พระเจ้าวรวงศ์เธอ พระองค์เจ้าพิสิฐสบสมัย เสกสมรสกับหม่อมเจ้าโกลิต กิติยากร พระโอรสในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถ กับหม่อมละออง กิติยากร ณ อยุธยา มีพระธิดาเพียงคนเดียวคือ หม่อมราชวงศ์พิลาศลักษณ์ กิติยากร ที่ต่อมาได้สมรสกับบัณฑิต บุณยะปานะ (สกุลเดิม: สารสิน) มีบุตรธิดาด้วยกันสามคน คือ พิทูร, ศิถี และสิรี บุณยะปานะ
พระเจ้าวรวงศ์เธอ พระองค์เจ้าพิสิฐสบสมัย สิ้นพระชนม์เมื่อวันที่ 23 กุมภาพันธ์ พ.ศ. 2517 สิริพระชนมายุได้ 65 พรรษา
ยุทธการที่ฮอปตันฮีท
ยุทธการที่ฮอปตันฮีท () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 19 มีนาคม ค.ศ. 1643 ที่เมืองฮอปตันฮีทในเทศมณฑลสแตฟฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยสเปนเซอร์ คอมป์ตัน เอิร์ลที่ 2 แห่งนอร์แทมป์ตัน กับฝ่ายรัฐสภาที่นำโดยเซอร์จอห์น เกลล์ บารอนเน็ตที่ 1 และเซอร์วิลเลียม เบเรตัน บารอนเน็ตที่ 1 ผลของสงครามครั้งนี้ฝ่ายนิยมกษัตริย์ได้รับชัยชนะ
หม่อมงามจิตต์ บุรฉัตร ณ อยุธยา
หม่อมงามจิตต์ บุรฉัตร ณ อยุธยา (สกุลเดิม: สารสาส; 7 มิถุนายน พ.ศ. 2458 – 18 ตุลาคม พ.ศ. 2526) เป็นหม่อมในพระวรวงศ์เธอ พระองค์เจ้าเปรมบุรฉัตร พระโอรสในพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน และพระเจ้าวรวงศ์เธอ พระองค์เจ้าประภาวสิทธิ์นฤมล
หม่อมงามจิตต์ บุรฉัตร ณ อยุธยามีนามเดิมว่า งามจิตต์ สารสาส เป็นธิดาของพันโท พระสารสาสน์พลขันธ์ (ลอง สุนทานนท์) บุตรของนายใหญ่ กับนางจำรัส สุนทานนท์ กับสวัสดิ์ อัศวนนท์ ธิดาของพระยาราชายสาธก (ง่วนสุน อัศวนนท์) อดีตนายด่านศุลกากรจังหวัดสมุทรปราการ หม่อมงามจิตต์มีพี่น้อง 4 คน ซึ่งรวมไปถึงร้อยเอกสมหวัง สารสาส อดีตสวามีของพระวรวงศ์เธอ พระองค์เจ้าอินทุรัตนา
เมื่อสมรสใช้ราชสกุลฉัตรชัย ณ อยุธยา ต่อมาพระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ พระราชทานราชสกุลบุรฉัตร สำหรับหม่อมในพระวรวงศ์เธอ พระองค์เจ้าเปรมบุรฉัตร ทั้งสองมีโอรสบุญธรรม 1 คน คือ หม่อมหลวงธีรฉัตร บุรฉัตร ซึ่งเป็นโอรสของหม่อมเจ้าหญิงเฟื่องฉัตร ฉัตรชัย พระขนิษฐาร่วมพระบิดากันกับพระวรวงศ์เธอ พระองค์เจ้าเปรมบุรฉัตร
หลังจากที่หม่อมถึงงามจิตต์แก่อนิจกรรม ยังมีการก่อตั้ง มูลนิธิอนุสรณ์หม่อมงามจิตต์ บุรฉัตร เพื่อเป็นการเชิดชูเกียรติและรำลึกถึงคุณงามความดี และความสามารถของหม่อมงามจิตต์ บุรฉัตร ปุชนียบุคคลระดับโลกที่มีผลงานดีเด่น ได้รับคัดเลือกตั้งให้เป็นให้เป็นประธานสภาสตรีระหว่างประเทศคนแรกและคนเดียวในประเทศไทยในรอบ 120 ปี และมีการจัดงานเป็นประจำทุกปี โดยมอบรางวัล หม่อมงามจิตต์ บุรฉัตร แก่ ครู เจ้าหน้าที่ ในจังหวัดที่รับผิดชอบงานมูลนิธิร่วมจิตน้อมเกล้าอย่างมีประสิทธิภาพ บุคคลผู้บำเพ็ญประโยชน์ต่อสังคม
ชาร์ล หลุยส์ อาลฟงส์ ลาฟว์ร็อง
ชาร์ล หลุยส์ อาลฟงส์ ลาฟว์ร็อง (; 18 มิถุนายน ค.ศ. 1845 – 18 พฤษภาคม ค.ศ. 1922) เป็นแพทย์ชาวฝรั่งเศส ผู้ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907
ในปี ค.ศ. 1880 ขณะที่ลาฟว์ร็องทำงานในโรงพยาบาลทหารในคอนสแตนติน แอลจีเรีย เขาได้ค้นพบว่าสาเหตุของมาลาเรียคือเชื้อโพรโตซัวหลังจากสังเกตปรสิตในสเมียร์เลือดที่ได้จากผู้ป่วยที่เสียชีวิตจากโรคมาลาเรีย การค้นพบดังกล่าวเป็นครั้งแรกที่แสดงให้เห็นว่าโพรโตซัวสามารถก่อโรคได้ หลังจากนั้นลาฟว์ร็องได้ทำงานเกี่ยวกับโรคทริพาโนโซม โดยเฉพาะอย่างยิ่งโรคเหงาหลับ (sleeping sickness) จากงานการค้นพบโรคจากเชื้อโพรโตซัวดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907
ศพของชาร์ล หลุยส์ อาลฟงส์ ลาฟว์ร็องได้รับการฝังที่สุสานมงปาร์นัส (Cimetière du Montparnasse) ในกรุงปารีส
Matte painting
matte painting เป็นการวาดภาพทิวทัศน์แทนที่ภาพทิวทัศน์เดิมในตำแหน่งพื้นที่ไกลใกล้ ที่ผู้สร้างหนังหรือผู้อำนวย การสร้างภาพยนตร์ต้องการสร้างสรรค์เปลียนแปลงสภาพแวดล้อมเดิมให้มีลักษณะสภาพแวดล้อมตามเนื้อเรื่องของภาพยนตร์นั้น ไม่เช่นนั้นแล้วจะต้องเสียค่าก่อสร้างที่สูงเกินไปเพื่อสร้างฉากเพื่อการถ่ายทำ เทคนิครูปแบบการสร้างภาพ "matte painting" ในงานภาพยนตร์ ให้กำเนิดรูปแบบเทคนิคการรวมภาพวาดเหนือความจริงเข้ากับภาพต้นแบบที่เป็นภาพแท้จริงในระยะเวลานั้นความสมจริงก็ขึ้นอยู่กับความสามารถของผู้เขียนภาพ รูปแบบเทคนิคการต่อภาพที่สมจริงไม่มีรอยต่อ และสร้างสภาพแวดล้อมใหม่ที่เป็นไปไม่ได้ให้กับแผ่นฟิล์มได้
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน (; พฤษภาคม ค.ศ. 1601 - 19 มีนาคม ค.ศ. 1643) เป็นขุนนาง, นักการทหาร และนักการเมืองชาวอังกฤษ สเปนเซอร์ คอมพ์ตันเกิดเมื่อเดือนพฤษภาคม ค.ศ. 1601 เป็นบุตรของวิลเลียม คอมป์ตัน เอิร์ลที่ 1 แห่งนอร์แทมป์ตัน และเอลิซาเบธบุตรีของเซอร์จอห์น สเปนเซอร์นายกเทศมนตรีนครลอนดอน คอมพ์ตันได้รับพระราชทานบรรดาศักดิ์เป็นอัศวินแห่งบาธ (Knight of the Bath) เมื่อวันที่ 3 พฤศจิกายน ค.ศ. 1616 และได้รับเลือกเป็นสมาชิกรัฐสภาจากลัดโลว์ในปี ค.ศ. 1621 ปีเดียวกับที่ได้รับตำแหน่งเจ้ากรมพระภูษามาลา (Master of the Robes) ในเจ้าชายแห่งเวลส์และได้ร่วมเดินทางไปสเปนกับพระองค์ในปี ค.ศ. 1623 สเปนเซอร์ คอมพ์ตันเป็นผู้หนึ่งที่สนับสนุนพระเจ้าชาลส์ที่ 1 ในการรณรงค์ต่อต้านสกอตแลนด์และเป็นผู้ถวายคำแนะนำแก่พระเจ้าชาลส์ในการเรียกประชุมรัฐสภา
โจ๋ย บางจาก
โจ๋ย บางจาก หรือชื่อจริง สันติธร หุตาคม เป็นนักเดินทาง นักข่าว ผู้ผลิตภาพยนตร์สารคดี รายการส่องโลก ออกอากาศทางโทรทัศน์ ช่อง 5 ตั้งแต่ พ.ศ. 2525
สันติธร หุตาคม เป็นบุตรชายคนที่สองของ ศักดิ์เกษม หุตาคม นักเขียน นักหนังสือพิมพ์ผู้ใช้นามปากกา "อิงอร" กับนางเยาวนิจ หุตาคม (เศวตศิลา) ก่อนเป็นผู้ผลิตรายการโทรทัศน์ เคยทำงานเป็นนักข่าวสายการเมือง และนักข่าวบันเทิง ให้กับหนังสือพิมพ์ชาวไทย โจ๋ย บางจากได้เสียชีวิตแล้ว เมือวันที่ 28 ส.ค 2561 จากอาการติดเชีอในกระแสเลีอด
จากfacebookส่วนตัวของโจ๋ยบางจาก
ออเวอ คราโรป นิลเซิน
ออเวอ คราโรป นิลเซิน (; 30 กรกฎาคม ค.ศ. 1891 - 29 มกราคม ค.ศ. 1972) เป็นนักเขียนชาวเดนมาร์ก ก่อนสงครามโลกครั้งที่สอง นายแพทย์นิลเซินได้เดินทางรอบโลก เขาได้แต่งหนังสือมากมาย คือ
และอื่น ๆ อีกมากมาย
อากิตะ (สำนักพิมพ์)
สำนักพิมพ์อากิตะ () เป็นสำนักพิมพ์ในประเทศญี่ปุ่นตั้งอยู่ที่แขวงชิโยดะ กรุงโตเกียว ประเทศญี่ปุ่น ก่อตั้งเมื่อวันที่ 10 สิงหาคม พ.ศ. 2491 ปัจจุบันงานพิมพ์ส่วนใหญ่เป็นหนังสือการ์ตูน ผู้บริหารคนปัจจุบันคือ ซาดามิ อากิตะ
อันโตนิโอ ฮามา ไท
อันโตนิโอ ฮามา ไท (อังกฤษ : Antonio Hama Thai) เป็นเจ้าหน้าที่ทางทหารของประเทศโมซัมบิก เขามีตำแหน่งต่างๆมากมายในรัฐบาลของประเทศโมซัมบิก รวมไปถึงดำรงตำแหน่งผู้บัญชาการทหารอากาศ และรัฐมนตรีเกี่ยวกับทหารผ่านศึก เขาสามารถพูด ภาษาอังกฤษ และภาษาโปรตุเกสได้
อัลล์วาร์ กูลล์สตรานด์
อัลล์วาร์ กูลล์สตรานด์ (Allvar Gullstrand; 5 มิถุนายน ค.ศ. 1862 – 28 กรกฎาคม ค.ศ. 1930) เป็นแพทย์จักษุวิทยาชาวสวีเดน
กูลล์สตรานด์เกิดที่ Landskrona ประเทศสวีเดน ได้รับตำแหน่งศาสตราจารย์ (ค.ศ. 1894 – ค.ศ. 1927) ด้านการรักษาดวงตาและทัศนศาสตร์ที่มหาวิทยาลัยอุพซอลา เขาได้ประยุกต์วิธีทางฟิสิกส์คำนวณเพื่อศึกษาการมองภาพและการหักเหของแสงในดวงตา จากงานดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ ในปี ค.ศ. 1911
กูลล์สตรานด์ยังได้ชื่อว่าเป็นผู้วิจัยด้านสายตาพร่าต่างแนวและผู้พัฒนากล้องส่องตรวจในตาและเลนส์เพื่อใช้หลังจากผ่าตัดต้อกระจก
กูลล์สตรานด์เสียชีวิตที่สตอกโฮล์ม ศพของเขาถูกฝังที่ Norra begravningsplatsen
เมียจระเข้
เมียจระเข้ หมายถึงชู้ โดยเฉพาะเมียน้อยที่ไม่เปิดเผย แปลตรงตัวจากวลี "crocodile wife" ในภาษาอังกฤษ
วลีนี้มีจุดเริ่มต้นมาจากนิทานปรัมปรา และเป็นที่รู้จักกันทั่วเมื่อนายโมฮัมมัด อัลฟาเยด กล่าวถึงคามิลลา ปาร์กเกอร์ โบลส์ว่าเป็น "เมียจระเข้" ของเจ้าฟ้าชายชาร์ลส์ ในช่วงที่มีการสืบสวนหาสาเหตุการตายของนายโดดี อัลฟาเยด กับเจ้าหญิงไดอานา
นิทานเรื่องนี้เป็นนิทานของติมอร์ โดยมี่ชายชาวประมงคนหนึ่งถูกจระเข้ตัวเมียเชื้อเชิญให้ไปชมสมบัติในถ้ำใต้น้ำของเธอ เธอให้ชาวประมงนั้นขี่หลัง อีกทั้งยังสัญญาว่าจะแบ่งสมบัติให้ถ้าชาวประมงยอมมีเพศสัมพันธ์กับเธอ ชายชาวประมงจึงนอนกับ"เมียจระเข้"ของเขาในยามกลางวัน และนอนกับภรรยาของเขาในยามค่ำคืน จนภรรยาของเขาเริ่มระแวงและแอบตามเขาไป เมื่อเมียจระเข้พบนางเข้า เธอจึงฆ่าชาวประมงนั้นเสีย
เมียจระเข้เองก็เป็นตัวละครหนึ่งที่ปรากฏในนิทานของอินเดียเรื่อง "ลิงกับจระเข้" โดยมีลิงที่ป้อนแอปเปิลให้จระเข้ทานเป็นประจำจนเมียจระเข้อิจฉา เธอจึงเชิญลิงมาที่บ้านด้วยวางแผนจะสังหารเสีย แต่ลิงไหวตัวทันและหนีไปได้
รัฐมนตรีว่าการกระทรวงการต่างประเทศสหรัฐ
รัฐมนตรีว่าการกระทรวงการต่างประเทศแห่งสหรัฐ () เป็นตำแหน่งเจ้าหน้าที่อาวุโสของรัฐบาลกลางแห่งสหรัฐอเมริกาซึ่งบังคับบัญชากระทรวงการต่างประเทศ มีหน้าที่รับผิดชอบและพิจารณาการดำเนินการด้านกิจการต่างประเทศของรัฐบาลสหรัฐ รัฐมนตรีต่างประเทศได้รับการแต่งตั้งโดยประธานาธิบดีสหรัฐและโดยการรับรองของวุฒิสภา ตำแหน่งรัฐมนตรีต่างประเทศเรียกได้ว่าเป็นหนึ่งในสี่ตำแหน่งสำคัญที่สุดของคณะรัฐบาล อันได้แก่ รัฐมนตรีว่าการกระทรวงการต่างประเทศ, รัฐมนตรีว่าการกระทรวงกลาโหม, รัฐมนตรีว่าการกระทรวงการคลัง และอัยการสูงสุด
รัฐมนตรีต่างประเทศคนปัจจุบันคือ ไมก์ ปอมเปโอ อดีตผู้อำนวยการสำนักข่าวกรองกลางสหรัฐ คนที่6 เป็นรัฐมนตรีต่างประเทศสหรัฐคนที่ 70 นับตั้งแต่สถาปนาตำแหน่งนี้มา
ฟุตบอลทีมชาติสกอตแลนด์
ฟุตบอลทีมชาติสกอตแลนด์ () เป็นทีมฟุตบอลของประเทศสกอตแลนด์ อยู่ภายใต้การดูแลของสมาคมฟุตบอลสกอตแลนด์ สกอตแลนด์ถือเป็นหนึ่งในทีมฟุตบอลทีมชาติที่เก่าแก่ที่สุดในโลก ร่วมไปกับฟุตบอลทีมชาติอังกฤษ โดยแข่งขันระดับนานาชาติครั้งแรกในนัดปี ค.ศ. 1872 โดยทีมชาติสกอตแลนด์ได้ร่วมแข่งขันในการแข่งขันใหญ่ ๆ ระดับอาชีพแทบทุกการแข่งขัน ยกเว้นเพียงโอลิมปิก ที่ทีมสกอตแลนด์ไม่ได้เป็นสมาชิกคณะกรรมการโอลิมปิกสากล การแข่งขันในนัดที่บ้านเกิดจะจัดขึ้นที่สนามกีฬาแห่งชาติแฮมป์เดนพาร์ก
ทีมชาติสกอตแลนด์ ได้ผ่านเข้ารอบในฟุตบอลโลกและฟุตบอลชิงแชมป์แห่งชาติยุโรป อยู่หลายครั้ง แต่ไม่เคยไปไกลไปกว่ารอบแบ่งกลุ่มในรอบสุดท้าย ผลงานของทีมที่โดดเด่น เช่น ชนะทีมอังกฤษ 3–2 ในฟุตบอลโลก 1966 ที่สนามเวมบลีย์ ในปี ค.ศ. 1967
รายชื่อผู้เล่นที่ใช้ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก กับ "ทีมชาติจอร์เจีย" และ ทีมชาติเยอรมัน เดือนกันยายน ค.ศ.2015
ธนากร โปษยานนท์
ธนากร โปษยานนท์ (เกิด 7 มิถุนายน พ.ศ. 2515) ชื่อเล่น อู๋ เป็นนักแสดง นักพากย์หนัง ดีเจ นายแบบ พิธีกร และนักบริหารของ 2 บริษัท คือ Spy Soft by BECI บริษัทผู้ผลิตคอนเทนท์ - แอปพลิเคชันบนมือถือ และ Charm Entertainment บริษัทครีเอทีพ โปรดักชั่นเฮ้าส์
จบการศึกษาระดับประถมศึกษาจากโรงเรียนราชินี ระดับมัธยมศึกษาจากโรงเรียนวชิราวุธวิทยาลัย และระดับอุดมศึกษาจากคณะรัฐศาสตร์ มหาวิทยาลัยธรรมศาสตร์ เอกบริหารรัฐกิจ
ม.3 ปี 4 เรารักนาย
ม.3 ปี 4 เรารักนาย เป็นภาพยนตร์ไทย ออกฉายวันที่ 30 เมษายน พ.ศ. 2552 กำกับโดยเหมันต์ เชตมี นำแสดงโดย บัว - สโรชา ตันจรารักษ์, คูณ - คณิน บัดติยา, แจม - ชลธร ปรัชญารุ่งโรจน์ จากวง ซิสก้า (Siska), ป๊อป - ศุภสิทธิ์ ชินวินิจกุล, จุรี โอศิริ และเพ็ญพักตร์ ศิริกุล มีเรื่องราวเกี่ยวกับ "แรกรัก" และ "รักแรก" ที่สะท้อนการใช้ชีวิตของวัยรุ่นหนุ่มสาว และมีเอ็มเอสเอ็นที่มีอิทธิพลต่อชีวิต ในบรรยากาศของเมืองภูเก็ต และ แหลมพรหมเทพ นักแสดงนำจะเป็นหน้าใหม่ทั้งหมด ใช้เวลาคัดเลือกนานกว่า 6 เดือน ซึ่งถ้านับตั้งแต่เริ่มโครงการใช้เวลาทำงานร่วม 2 ปี แต่ถ่ายทำจริงเป็นเวลา 3 เดือน ภาพยนตร์ทำรายได้ 19.3 ล้านบาท
อนึ่ง คิดถึงเป็นอย่างยิ่ง
อนึ่ง คิดถึงเป็นอย่างยิ่ง เป็นภาพยนตร์ไทยของค่ายไฟว์สตาร์ และเป็นผลงานการกำกับภาพยนตร์เรื่องสุดท้ายของ บัณฑิต ฤทธิ์ถกล ออกฉายวันที่ 12 มีนาคม พ.ศ. 2552 นำแสดงโดย รัชวิน วงศ์วิริยะ , นะโม ทองกำเหนิด , อาร์ตี้-ธนฉัตร ตุลยฉัตร และ บอย-ธวัชชัย เพ็ญภักดี และยังมี จีน-เกล้าแก้ว สินเทพดล และยังมีนักแสดงหน้าใหม่อย่าง เบลล์-ฟีฟี่ นาตาชา โจซีฟีน ฟีฟี่ เบลค, ไมค - ประจัญพล วงษ์ดนตรี, นาว - นิจชิตา จารุวัฒน์, วิน - วิกรม สิทธิพลากุล, อาร์ม - วุฒิกานต์ เต็งวงษ์วัฒนะ, ข้างฟ่าง - สมประสงค์ ศรีบัว, น้ำ - ธิบดินทร์ สันทัดค้า, ใบเฟิร์น - พิมพ์ชนก ลือวิเศษไพบูลย์, ปราง -กัญญ์ณรัณ วงศ์ขจรไกล, เทป - พิเชษฐ์ ประดับชนานุรัตน์
ภาพยนตร์มีเรื่องราวเกี่ยวกับโรงเรียนมัธยมวุฒิเวทวิทยา ที่กำลังจะถูกทุบทิ้งโดยนายทุนชาวต่างชาติ เพื่อจะไปทำเป็นห้างสะดวกซื้อ ศิษย์เก่าจึงกลับมาต่อสู้เพื่อให้โรงเรียนยังคงอยู่
ภาพยนตร์ทำรายได้ 14.22 ล้านบาท
รัฐมาลัย
รัฐมาลัย คือดินแดนส่วนหนึ่งในประเทศมาเลยเซียปัจจุบันที่เคยเป็นของสยาม ก่อนจะถูกอังกฤษยึดโดยการล่าอาณานิคม ซึ่งในสงครามโลกครั้งที่สอง หลังจากที่ไทยเข้าร่วมสงครามกับฝ่ายอักษะ และญี่ปุ่นครอบครองดินแดนมาเลเซียได้แล้ว ญี่ปุ่นได้มอบดินแดนส่วนนี้ให้เป็นส่วนหนึ่งของประเทศไทย โดยภายหลังจากสงครามโลกครั้งที่สองสิ้นสุด ไทยต้องคืนดินแดนส่วนนี้ให้กับอังกฤษ
อนิเมะมิวสิกวิดีโอ
อนิเมะมิวสิกวิดีโอ () หรือเรียกสั้นๆว่า เอเอ็มวี (AMV) เป็นมิวสิกวิดีโอที่ประกอบด้วยคลิปจากแอนิเมชันหรือการ์ตูนญี่ปุ่นมาทำอย่างน้อยหนึ่งชุดเพื่อตั้งค่าให้เป็นเพลง อนิเมะมิวสิกวิดีโอ มักจะหมายถึงแฟนเมดที่ทำวิดีโออย่างไม่เป็นทางการจะเรียกว่า เอเอ็มวี (AMV) นอกจากนี้ยังสามารถเอาวิดีโอเกมมาทำมิวสิกวิดีโอ โดยเอาภาพที่ถ่ายไว้มาใส่กันโดยใช้เพลงหนึ่งซึ่งเป็นที่รู้จักกันจะเรียกว่า จีเอ็มวี (GMV)
เอเอ็มวี ไม่ได้เป็นมิวสิกวิดีโออย่างเป็นทางการที่ออกโดยนักดนตรี แต่เป็นมือสมัครเล่นที่ทำคลิปวิดีโอโดยมีแทร็กเสียง เอเอ็มวี จะมีวางจำหน่ายอย่างเป็นกันเองมากที่สุดส่วนใหญ่มักจะผ่านทางอินเทอร์เน็ต มักจะเรียกประชุมบ่อยหรือการจัดนิทรรศการการประกวด เอเอ็มวี ในขณะที่ตามธรรมเนียม เอเอ็มวี จะใช้วิดีโอจาก อนิเมะ, เกม ที่นำเอามาทำเป็นวิดีโอโดยมีการเลือกตอนหรือฉากที่ต้องการ และนอกจากนี้ยังเป็นตัวเลือกที่นิยม เพลงที่ใช้ในการทำ เอเอ็มวีจะมีความหลากหลายมากโดยใช้แนวเพลงเช่น เจป็อป, ร็อก, ฮิปฮอป, ป็อป, อาร์แอนด์บี, คันทรี และ อื่น ๆ อีกมากมาย
เอเอ็มวี ไม่ได้รวมกับมิวสิกวิดีโอของนักทำแอนิเมชันอย่างมืออาชีพ (เช่นมิวสิกวิดีโอหลายเพลงของวง ไอเอิร์นเมเดน) หรือภาพยนตร์มิวสิกวิดีโอเพลงสั้นๆ (เช่นศิลปินคู่ดูโอของญี่ปุ่น ชะเงะแอนด์อะซะกะ กับเพลง "On Your Mark" ที่ถูกผลิตโดย สตูดิโอจิบลิ) เอเอ็มวีอาจไม่ได้รวมกับแฟนเมดที่ใช้แอนนิเมชันทั่วไปที่ไม่ใช่การ์ตูนญี่ปุ่นแต่จะมีแหล่งของการ์ตูนตะวันตก หรือกับการปฏิบัติของวิดดิง (Vidding) ในแฟนดอมแบบตะวันตก ซึ่งรวมกันการพัฒนาและมีประวัติศาสตร์ที่แตกต่างกันและวัฒนธรรมแฟน อนิเมะมิวสิกวิดีโอ เป็นแนวย่อยนอกเหนือจาก "แอนิเมดิดมิวสิกวิดีโอ" (animated music video) นอกจากยังขนานว่าสามารถถูกเขียนได้ระหว่าง เอเอ็มวี (AMV) และ ซองวิด (Songvid) ที่ไม่ใช่แอนิเมชันที่ทำโดยแฟนเมดโดยใช้ภาพจากภาพยนตร์ซีรีส์โทรทัศน์หรือจากแหล่งที่มาอื่นๆ
อนิเมะมิวสิกวิดีโอได้ถูกทำขึ้นครั้งแรกในปี 1982 โดย จิม คาโปสสตัซ (Jim Kaposztas) อายุ 21 ปี ผู้ซึ่งติดทั้งวีซีอาร์ (เครื่องอัดวิดีโอ) และการตัดต่อที่กำลังใช้จากฉากของการ์ตูนเรื่อง สตาร์ เบลเซอส์ (Star Blazers) ที่ใช้เพลง "ออลยูนีดอิสเลิฟ (All You Need Is Love)" ของเดอะบีเทิลส์ ได้ทำขึ้นมาเพื่อให้ผลแบบตลกขนขัน
หนึ่งในอนิเมะมิวสิกวิดีโอแรกๆที่ประสบความสำเร็จมาจากความนิยมของเพลง "Daytona 500" ในปี 1996 ของนักร้องแร็ปเปอร์ชาวอเมริกัน โกสต์เฟซ คิลลาห์ โดยใช้การ์ตูนเรื่อง สปีด เรซเซอร์ ในยุค 1960 ซึ่งการ์ตูนเรื่องนั้นได้ถูกนำมาออกอากาศครั้งแรกในช่องโทรทัศน์ภาษาอังกฤษในปี 1968
จักรพรรดิเทียนชุน (แก้ความกำกวม)
จักรพรรดิเทียนชุน (Tianshun Emperor) สามารถหมายถึง
นอตทิงแฮมเชอร์
นอตทิงแฮมเชอร์ ( เขียนย่อ “Notts”) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน นอตทิงแฮมเชอร์ ตั้งอยู่ทางภาคมิดแลนด์สตะวันออกของอังกฤษ ที่มีเขตแดนติดกับมณฑลเซาท์ยอร์คเชอร์, มณฑลลิงคอล์นเชอร์, มณฑลเลสเตอร์เชอร์ และมณฑลดาร์บีเชอร์
นอตทิงแฮมเชอร์แบ่งการปกครองเป็นเจ็ดแขวง: รัชคลิฟฟ์, บร็อกซโทว์, แอชฟิล์ด, เก็ดลิง, นิวอาร์คและเชอร์วูด, แมนสฟิล์ด, บาสเซ็ทลอว์ และนอตทิงแฮม ตามธรรมเนียมแล้วนอตทิงแฮมเป็นเมืองหลวงของมณฑลแต่ปัจจุบันเมืองหลวงคือเวสต์บริดจ์ฟอร์ดบริเวณหนึ่งของปริมณฑลนอตทิงแฮม การบริหารนอตทิงแฮมเดิมเป็นส่วนหนึ่งของนอตทิงแฮมเชอร์ระหว่างปี ค.ศ. 1974 ถึงปี ค.ศ. 1998 แต่ปัจจุบันเป็นระบบรัฐบาลท้องถิ่นระดับเดียวแต่ก็ยังเป็นส่วนหนึ่งของมณฑลภูมิศาสตร์นอตทิงแฮมเชอร์ นอตทิงแฮมเชอร์มีเนื้อที่ 2,160 ตารางกิโลเมตร และมีประชาชนรวมทั้งสิ้นประมาณ 1,060,600 คน ถัวเฉลี่ย 491 คนต่อหนึ่งตารางกิโลเมตร
รองปลัดกระทรวง
รองปลัดกระทรวง () เป็นตำแหน่งประเภทบริหารระดับสูงของข้าราชการประจำ โดยเป็นตำแหน่งรองหัวหน้าส่วนราชการระดับกระทรวง ของทั้งข้าราชการพลเรือนสามัญและข้าราชการทหาร
ในส่วนของข้าราชการฝ่ายพลเรือน หรือข้าราชการในกระทรวงฝ่ายพลเรือน
พระราชบัญญัติระเบียบข้าราชการพลเรือนสามัญ พ.ศ. 2535 กำหนดให้ตำแหน่งรองปลัดกระทรวง เป็นตำแหน่งระดับ 10 ประเภทนักบริหาร หรือนักบริหาร 10 
การบรรจุและแต่งตั้งให้ดำรงตำแหน่งรองปลัดกระทรวงนั้น ให้ปลัดกระทรวงผู้บังคับบัญชาเสนอรัฐมนตรีเจ้าสังกัดเพื่อนำเสนอคณะรัฐมนตรี พิจารณาอนุมัติเมื่อได้รับอนุมัติจากคณะรัฐมนตรีแล้ว 
ให้ปลัดกระทรวงผู้บังคับบัญชาเป็นผู้สั่งบรรจุและให้นายกรัฐมนตรีนำความกราบบังคมทูลเพื่อทรงพระกรุณาโปรดเกล้าฯ แต่งตั้ง 
ทั้งนี้ภายหลังจากมีการประกาศใช้พระราชบัญญัติระเบียบข้าราชการพลเรือนสามัญ พ.ศ. 2551 ยกเลิกระบบ C ส่งผลให้ตำแหน่งรองปลัดกระทรวงเป็นตำแหน่งประเภทบริหารระดับสูง
ในส่วนของข้าราชการทหาร หรือกระทรวงกลาโหม ตำแหน่งรองปลัดกระทรวงกลาโหม เป็นตำแหน่งข้าราชการทหารสัญญาบัตรชั้นยศพลเอก พลเรือเอก หรือพลอากาศเอก อัตราจอมพล จอมพลเรือ หรือจอมพลอากาศ
ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ในการปฏิบัติราชการของปลัดกระทรวง มี 3 ข้อคือ 
(1) รับผิดชอบควบคุมราชการประจำในกระทรวง แปลงนโยบายเป็นแนวทางและแผนการปฏิบัติราชการ กำกับการทำงานของส่วนราชการในกระทรวงให้เกิดผลสัมฤทธิ์ และประสานการปฏิบัติงานของส่วนราชการในกระทรวงให้มีเอกภาพสอดคล้องกัน รวมทั้งเร่งรัด ติดตาม และประเมินผลการปฏิบัติราชการของส่วนราชการในกระทรวง
(2) เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
(3) เป็นผู้บังคับบัญชาข้าราชการในสำนักงานปลัดกระทรวง และรับผิดชอบในการปฏิบัติราชการของสำนักงานปลัดกระทรวง
ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ภายในกระทรวงจะออกกฎกระทรวงกำหนดให้ส่วนราชการระดับกรมตั้งแต่สองส่วนราชการขึ้นไปอยู่ภายใต้กลุ่มภารกิจเดียวกันก็ได้ โดยให้แต่ละกลุ่มภารกิจมีรองปลัดกระทรวงคนหนึ่งเป็นหัวหน้ากลุ่มภารกิจรับผิดชอบราชการและบังคับบัญชาข้าราชการของส่วนราชการในกลุ่มภารกิจนั้น โดยปฏิบัติราชการขึ้นตรงต่อปลัดกระทรวงหรือขึ้นตรงต่อรัฐมนตรีตามที่กำหนดโดยกฎกระทรวง และในกรณีที่ขึ้นตรงต่อรัฐมนตรีต้องรายงานผลการดำเนินงานต่อปลัดกระทรวงตามที่กำหนดโดยกฎกระทรวง
โดยในกลุ่มภารกิจเดียวกัน รองปลัดกระทรวงหัวหน้ากลุ่มภารกิจมีอำนาจให้ส่วนราชการของส่วนราชการระดับกรมแห่งหนึ่งปฏิบัติงานที่เกี่ยวกับสารบรรณ บุคลากร การเงิน การพัสดุ หรือการบริหารงาน ทั่วไปให้แก่ส่วนราชการแห่งอื่นภายใต้กลุ่มภารกิจเดียวกันก็ได้
กลอสเตอร์เชอร์
กลอสเตอร์เชอร์ () เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน กลอสเตอร์เชอร์ตั้งอยู่ทางภาคตะวันออกเฉียงใต้ของอังกฤษเป็นส่วนหนึ่งของค็อตสวอลล์, ลุ่มแม่น้ำเซเวิร์นและฟอเรสต์ออฟดีนทั้งหมด
กลอสเตอร์เชอร์มีเขตแดนติดกับมณฑลเกว้นท์ในเวลส์ และมณฑลแฮรฟอร์ดเชอร์, มณฑลวูสเตอร์เชอร์, มณฑลวอริคเชอร์, มณฑลออกซฟอร์ดเชอร์, มณฑลวิลท์เชอร์, มณฑลซอมเมอร์เซ็ท และมณฑลบริสตอลในอังกฤษ ในฐานะมณฑลบริหารกลอสเตอร์เชอร์ไม่รวมเซาท์กลอสเตอร์เชอร์ที่มีการปกครองระบบการบริหารเป็นของตนเอง
กลอสเตอร์เชอร์แบ่งการปกครองเป็นเจ็ดแขวง: กลอสเตอร์, ทูคสบรี, เชลท์แนม, ค็อตสวอลล์, สเตราด์, ฟอเรสต์ออฟดีน (ดิสตริคท์)ฟอเรสต์ออฟดีน และเซาท์กลอสเตอร์เชอร์ โดยมีกลอสเตอร์เป็นเมืองหลวงของมณฑล นอกจากกลอสเตอร์ก็ยังมีเมืองหลักอื่นๆ เช่นเชลท์แนม, สเตราด์, ไซเร็นเซสเตอร์ และทูคสบรี กลอสเตอร์เชอร์มีเนื้อที่ 3,150 ตารางกิโลเมตร และมีประชาชนรวมทั้งสิ้นประมาณ 839,000 คน ถัวเฉลี่ย 266 คนต่อหนึ่งตารางกิโลเมตร
โรงพยาบาลรามคำแหง
โรงพยาบาลรามคำแหง เป็นโรงพยาบาลเอกชนขนาด 450 เตียง ได้เปิดดำเนินกิจการเมื่อวันที่ 28 กุมภาพันธ์ พ.ศ. 2531 ประกอบด้วยอาคารผู้ป่วย 3 หลัง ขณะนี้โรงพยาบาลเข้าเป็นสมาชิกในตลาดหลักทรัพย์แห่งประเทศไทย ปัจจุบันมีโรงพยาบาลในเครือรวม 22 แห่ง 
ธุรกิจหลักเป็น ให้บริการรักษาพยาบาลโรคทั่วไป (General Hospital) ในกลุ่มบริษัทร่วมและโรงพยาบาลในเครือที่ประกอบธุรกิจโรงพยาบาลเอกชนเหมือนกันจะมีลักษณะต่างฝ่ายต่างประกอบธุรกิจทางด้านการรักษาพยาบาลในพื้นที่ของตนเอง
ลำดับ ชื่อโรงพยาบาล จังหวัดที่ตั้ง
กรุงเทพมหานคร
ภาคเหนือ
ภาคตะวันออกเฉียงเหนือ
ภาคกลาง
ฟ้าร้อง
ฟ้าร้อง คือเสียงที่เกิดจากเหตุการณ์ฟ้าแลบ ซึ่งขึ้นกับลักษณะของฟ้าแลบและระยะห่างของผู้สังเกตด้วย โดยอาจเป็นเพียงเสียงแหลมบางเหมือนของแตก ไปจนถึงเสียงคำรามต่ำๆ ยาวๆ ทั้งนี้เนื่องจากฟ้าแลบทำให้ความดันและอุณหภูมิของอากาศเพิ่มขึ้นอย่างฉับพลัน ทำให้อากาศรอบๆ บริเวณนั้นเกิดการขยายตัวอย่างรวดเร็ว และทำให้เกิดคลื่นโซนิคซึ่งสร้างเสียงฟ้าร้องขึ้น
ฟ้าร้อง ในภาษาอังกฤษตรงกับคำว่า "Thunder" (ทันเดอร์) โดยมีรากศัพท์มาจากคำว่า "Thor" (ทอร์) ซึ่งเป็นเทพเจ้าแห่งสายฟ้า และเป็นหนึ่งในเทพเจ้าสูงสุดตามเทพปกรณัมนอร์ส
ต้นเหตุของฟ้าร้องนั้นเป็นประเด็นที่มมีการถกเถียงกันมานานนับศตวรรษ ทฤษฏีแรกที่ถูกบันทึกไว้นั้นเขียนขึ้นโดยนักปราชญ์ชาวกรีกโบราณ อาริสโตเติล โดยสันนิษฐานแรกๆนั้น สงสัยว่าการเกิดจากการชนกันของก้อนเมฆ ต่อมามีหลายทฤษฏีด้วยกันที่ถูกตั้งขึ้น ภายในกลางศตวรรษที่ 19 ทฤษฏีที่เป็นที่ยอมรับคือ ทฤษฏีที่ว่าฟ้าร้องเกิดขึ้นจากการที่ฟ้าแลบสร้างสุญญากาศ
ในศตวรรษที่ 20 ความคิดเห็นของคนส่วนใหญ่โน้มไปในทางที่ว่าฟ้าร้องเริ่มจากการขยายตัวอย่างรวดเร็วของความร้อนจากพลาสมาขณะฟ้าแลบทำให้เกิดคลื่นกระแทกในอากาศ อุณหภูมิถายในฟ้าแลบนั้นเปลี่ยนไปเรื่อยๆในระยะเวลา 50 ไมโครวินาที ที่เกิดฟ้าแลบ โดยเพิ่มขึ้นจากประมาณ 20,000 เคลวินไ(K)ปจนถึง 30,000 เคKากนั้นจึงลดลงเหลือประมาณ 10,000 เคKุณหภูมิเฉลี่ยอยู่ใกล้กับ 20,400 K (20,100 °C; 36,300 °F) ความร้อนที่เพิ่มขึ้นทำให้เกิดการขยายตัวอย่างรวดเร็ว และกระแทกกับอากาศรอบๆที่เย็นกว่าในความเร็วเหนือความเร็วที่เสียงเดินทาง ส่งผลให้เกิดคลื่นกระแทกเป็นจังหวะ หลักการนี้คล้ายกับคลื่นกระแทกที่เกิดจากการระเบิดหรือข้างหน้าของเครื่องบินที่มีความเร็วเหนือเสียง
การทดลองโดยการเลียนแบบฟ้าแลบได้ให้ผลในทางเดียวกับต้นแบบนี้ แม้ยังมีข้อถกเถียงเกี่ยวกับกลไกในการเกิดที่แน่นอน นอกจากนี้ยังมีต้นเหตุอื่นๆที่ถูกเสนอบนฐานของผลกระทบจากพลศาสตร์ไฟฟ้าของกระแสขนาดใหญ่กับพลาสมาในฟ้าแลบ คลื่นกระแทกในฟ้าร้องนั้นเพียงพอที่จะทำให้เกิดการบาดเจ็บต่อบุคคลที่อยู่ใกล้ เช่น การฟกช้ำภายใน
ฟ้าแลบที่เกิดก่อนฟ้าร้องเสมอ เป็นตัวชี้ว่าเสียงนั้นเดินทางช้ากว่าแสงอย่างชัดเจน เพราะงั้น เราจึงสามารถประมาณระยะห่างระหว่างเรากับฟ้าแลบ โดยการจับเวลาระหว่างการที่เราเห็นฟ้าแลบและการได้ยินเสียงฟ้าร้อง ความเร็วของเสียงในอากาศแห้งอยู่ที่ประมาณ 343 m/s หรือ 1,236 km/h ใน 20 °C ซึ่งเปลี่ยนเป็นประมาณ 3 วินาทีต่อกิโลเมตร
ความเร็วของแสงนั้นเยอะพอที่จะมองว่าไม่มีที่สิ้นสุดในการคำนวณนี้ ด้วยความสั้นของระยะทางที่ใช้คำนวณ ดังนั้นทุกๆ 3 วินาทีระหว่างแสงของฟ้าแลบและเสียงของฟ้าร้องนั้นแปลว่าฟ้าแลบนั้นห่างออกไปประมาณหนึ่งกิโลเมตร บางครั้งนั้น เราสามารถได้ยินฟ้าร้องจากระยะทางถึง 20 กิโลเมตร แสงจ้าของฟ้าแลบที่เห็นเป็นร้อยบอกได้ว่าฟ้าผ่านั้นอยู่ไม่ไกลออกไป
ลีกภูมิภาค ดิวิชัน 2 กรุงเทพและปริมณฑล ฤดูกาล 2552
ลีกภูมิภาค กรุงเทพและปริมณฑล ฤดูกาล 2552 เป็นการแข่งขันฤดูกาลแรกของฟุตบอลลีกภูมิภาค ดิวิชัน 2 ในส่วนของสโมสรที่อยู่ในเขตกรุงเทพและปริมณฑล ประจำปี 2552 หลังจากมีการปรับการแข่งขันจากฤดูกาล 2551 ที่ไม่ได้แบ่งออกเป็นลีกย่อยในแต่ละภูมิภาค ฤดูกาลนี้มีสโมสรเข้าร่วมทั้งหมด 10 สโมสร จาก 4 จังหวัด โดยที่ทีมชนะเลิศจะได้สิทธิ์เข้าไปแข่งในระบบลีกกับทีมชนะเลิศจากอีก 4 ภูมิภาค เพื่อหาทีมที่ดีที่สุด 3 ทีมเลื่อนชั้นขึ้นไปดิวิชัน 1 ในฤดูกาลต่อไป
โปรแกรมลีกภูมิภาค ดิวิชัน 2 กรุงเทพและปริมณฑล ฤดูกาล 2552 เป็นกำหนดการและผลการแข่งขันของฟุตบอลลีกภูมิภาค ดิวิชัน 2ประจำปี พ.ศ. 2552 ในส่วนของกรุงเทพและปริมณฑล ซึ่งเป็นการแข่งขันฟุตบอลอาชีพประเทศไทย ทำการแข่งขันในระหว่างเดือนมีนาคมถึงเดือนตุลาคม ทุกวันเสาร์ และ วันอาทิตย์ ใช้ระบบลีกเหย้า-เยือนสโมสรละ 18 นัด มีสโมสรเข้าร่วมแข่งขัน 10 สโมสร มีสนามที่ใช้ในการแข่งขัน 10 สนาม จาก 4 จังหวัด
"สิ้นสุดการแข่งขัน วันเสาร์ที่ 29 สิงหาคม 2552
ปลาปักเป้าจุดดำ
ปลาปักเป้าจุดดำ หรือ ปลาปักเป้าเขียวจุด () เป็นปลาปักเป้าชนิดหนึ่ง มีชื่อวิทยาศาสตร์ว่า "Tetraodon nigroviridris" ในวงศ์ปลาปักเป้าฟันสี่ซี่ (Tetraodontidae) มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น พื้นลำตัวเป็นสีเหลืองสด ท้องสีขาว มีจุดกลมสีดำกระจายอยู่ทั่วตัว
มีขนาดความยาวเต็มที่ 17 เซนติเมตร พบกระจายอยู่ทั่วไปในพื้นที่น้ำกร่อยของภูมิภาคเอเชียตะวันออกเฉียงใต้และเอเชียใต้จนถึงเอเชียตะวันออก ในประเทศไทยพบมากบริเวณป่าชายเลน นิยมอยู่รวมกันเป็นฝูง เป็นปลาชนิดหนึ่งที่สามารถปรับตัวไดทั้งในน้ำเค็ม, น้ำกร่อยและน้ำจืด
มักนิยมถูกจับมาเป็นปลาสวยงาม มีชื่อเรียกในแวดวงปลาสวยงามว่า "ฟิชโช่" นับเป็นปลาปักเป้าชนิดหนึ่งที่มีนิสัยไม่ดุร้ายเมื่อเทียบกับปลาปักเป้าชนิดอื่น ๆ แต่ก็ไม่ควรที่จะเลี้ยงรวมกับปลาชนิดอื่น
ศูนย์เรียนรู้
ศูนย์เรียนรู้ () คือการเปลี่ยนแปลงของห้องสมุดหลายแห่งในประเทศไทยที่มีการปรับปรุงบริการ การตกแต่งภายในและภายนอกรวมทั้งมีการเรียกชื่อห้องสมุดเสียใหม่ว่าศูนย์เรียนรู้ หลายแห่งยังใช้ชื่อสำนักหอสมุด สำนักวิทยบริการ หอสมุด)
ห้องสมุดมหาวิทยาลัยเห็นความสำคัญในการปรับเปลี่ยนบริการสำหรับนักศึกษาในยุคดิจิทัล จึงจัดบริการและเครื่องมือที่จำเป็นในการศึกษาค้นค้าวิจัย เช่น คอมพิวเตอร์พกพา ฐานข้อมูลอิเล็กทรอนิกส์ ห้องบริการจัดทำสื่อประกอบการเรียน ไว้ในสถานที่ที่มีบรรยากาศเชิญชวนให้นักศึกษาและอาจารย์เข้ามาสนทนาแลกเปลี่ยนความรู้และประสบการณ์ จัดบริการเครื่องดื่ม กาแฟ ไว้ในห้องสมุด จุดประสงค์มิใช่เพียงเพื่อให้เข้าห้องสมุดมากขึ้นแต่ต้องการเน้นการสร้างบรรยากาศในการแลกเปลี่ยนความรู้ อย่างมีชีวิตชีวา ศูนย์เรียนรู้ไม่เคร่งครัดว่าต้องเงียบเพราะเปิดโอกาสให้พูดคุยปรึกษาหารือและทำงานร่วมกัน อาจคล้ายกับCommon Rooms ในหอพักที่นักศึกษามาพบกัน ดื่มกาแฟ อ่านหนังสือพิมพ์ และดูโทรทัศน์ร่วมกัน